הפועל צפרירים חולון

**הפועל צפרירים חולון** היא קבוצת כדורגל ישראלית מהעיר חולון. הקבוצה הוקמה ב-1985 כתוצאה מאיחוד של שתי קבוצות: **[[הפועל חולון (כדורגל)|הפועל חולון]]**, ששיחקה בליגה הארצית, ו**צפרירים חולון**, שייצגה את שכונות תל גיבורים, שיכון ותיקים ונווה רמז בחולון, ושיחקה בליגה א'. בשיאה שיחקה הקבוצה המאוחדת בליגה הבכירה בישראל, עד תחילת המאה ה-21.

## היסטוריה
ממוזער|left|200px|סמלו הישן של המועדון

### צפרירים חולון
מקור השם צפרירים במתנ"ס צפרירים בשכונת תל גיבורים. הקבוצה **צפרירים חולון** הוקמה בשנת 1972 ושיחקה בליגה ג' מחוז דן. בעונת 1973–1974 הגיעה הקבוצה לשמינית גמר גביע המדינה ונעצרה על ידי הכח רמת גן. בסיום עונת 1974/1975 העפילה לראשונה לליגה ב'. בסיום עונת 1981/1982 העפילה הקבוצה לליגה א' מהמקום הראשון. כבר במחזור הפתיחה של עונת 1982/1983 נפגשה לדרבי היסטורי מול היריבה העירונית הוותיקה הפועל חולון והפסידה 2-0.

### איחוד - הפועל צפרירים חולון
בקיץ 1985 התאחדה הקבוצה עם היריבה העירונית קבוצת הפועל חולון עקב שיקולים כלכליים. הקבוצה המאוחדת שנקראה מעתה "**הפועל צפרירים חולון**", את הבעלות על הקבוצה לקח על עצמו שטרן חלובה אשר הנהיג את המועדון לימיו היפים ביותר, תחת הנהגתו וניהלו של שטרן חלובה הכדורגל בחולון זכה להישגו היפים ביותר, הקבוצה זכתה לתמיכה של אלפי אוהדים במשחקי הבית בעיקר ולמגוון של תוצאות מרשימות מול אריות הכדורגל הישראלי. תחת ניהלו של שטרן חלובה עלתה הקבוצה לראשונה לליגה הבכירה בישראל בשנת 1987. בעשורים הבאים המשיכה הקבוצה לשחק בליגה העליונה. היא ירדה במהלכם 3 פעמים (1989, 1997 ו-1999) לליגת המשנה, אך כל פעם שבה ועלתה לאחר עונה אחת.

אמצע שנות התשעים היו שנות השיא של הקבוצה בה שיחקו לא מעט שחקנים בולטים בכדורגל הישראלי כגון אלי כהן, יוסי אבוקסיס, יובל נעים, מרקו קונסטנטין אחד זרים הבולטים שהיו בכדורגל הישראלי, אפרים דווידי, מוריס אוזן, חזי שירזי, אסי טובי, שי הולצמן, כמו כן מישל דיין מגדולי כדורגלני ישראל זכה לקדנציה במועדון, ועוד רבים וטובים. לא מעט מאמנים בכירים שזכו לאמן במועדון כגון אלי גוטמן, ניסים בכר, מוטלה שפיגלר, רמי לוי, אלישע לוי, גיא לוי, ניסים בכר ומאיר נימני שזכה בהישג הזכור ביותר עלית ליגה לראשונה לליגה הבכירה בעונה הירואית. במהלך השנים הצליחו במחלקת הנוער של צפרירים לייצר שחקנים מעולים שהגיעו עד לנבחרות ישראל וזכו להיות שלד בשנותיה הרבות של הקבוצה בליגות הבכירות, וביניהם מרקו בן ברוך, אבי פס, דודי ביטרן, טל חן, אורן ניסים, זיו קבדה ועוד רבים, בעונת 1998/1999 שיחק בקבוצה חלוץ נבחרת ניגריה לשעבר סמסון סיאסיה ובעונת העלייה לליגת העל (1999/2000) כיכב בקבוצה החלוץ דני ניראון. 

בעונת 2004/2005, תחת הדרכתו של המאמן משה פיזנטי, ירדה הקבוצה לליגה הארצית. בעונה שלאחר מכן הופחתו ממאזנה 9 נקודות ליגה לאחר שנקלעה לקשיים כלכליים ונכנסה להליך פירוק. הקבוצה התקשתה להתאושש, סיימה את העונה במקום האחרון ולבסוף ירדה לליגה א' והשלימה ירידה של שלוש ליגות בתוך שש שנים.

בעונת   נאבקה הקבוצה בתחתית ליגה א׳ כאשר סיימה את הסיבוב הראשון במקום ממנו נושרים לליגה ב׳ בשלב זה מנהלי המועדון ביקשו את עזרתו של ניר חלובה בנו של שטרן חלובה, ניר חלובה נכנס לתמונה ובעזרתו חוזקה הקבוצה במגוון שחקי רכש מרשימים לליגה א כגון משה סבג, שרון ברנשטיין ועוד, הקבוצה זכתה במספר נקודת מרשים בסיבוב השני של העונה אך כל זה הספיק לאחר סיבוב ראשון חלש מאוד לסיים את העונה במקום ה-12 המוביל למשחקי מבחן עם שתי סגניות ליגה ב' דרום. הקבוצה ניצחה במשחק הראשון 0:2 את הפועל מחנה יהודה אך הובסה במשחקה השני 4:1 בידי הפועל ערד במשחק שרבים תהו והרימו גבה לגביו, כמו כן במהלך אותו הקיץ התפוצצה פרשיית מכירת משחקים ידועה בדרום וגם משחק זה זכה להיות חלק מהפרשייה אך למרות זאת צפרירים בחרו להישאר בליגה ב ולהתחיל מחדש שם. 

בעונת  לאחר פרשיית ירידת הליגה בעונה הקודמת, אימן את הקבוצה צחי חרמץ, ובסופה העפילה הקבוצה בחזרה לליגה א', שהפכה אז לליגה השלישית בישראל בעקבות שינוי במבנה הליגות וביטול הליגה הארצית. לאחר שנתיים בליגה א', בתום עונת  ירדה הקבוצה לליגה ב'. בעונת  העפילה הקבוצה למשחקי פלייאוף העלייה לליגה א', אך הודחה בשלב חצי הגמר, שנה מאוחר יותר רשמה הקבוצה את רגע השפל הגדול בתולדותיה שעה שירדה לליגה ג' לאחר שני הפסדים בפליאוף נגד הירידה לבית"ר רמת גן ומכבי עירוני כפר יונה.

במהלך תקופת הקורנה נסגר המועדון עקב אי יכולת תפקוד בתנאים הקשים שנוצרו עקב המגפה, לאחר שנתיים חזר למועדון ניר חלובה לאחר שנים רבות ובחר ביחד עם שותפים נוספים כגון יעקב שאלו (שוער העבר) להקים את המועדון מחדש וכך קרה, המועדון הוקדם מחדש בהליך בנייה יסודי שהחל בקבוצות הילדים של המועדון ובית הספר לכדורגל, עם מתן דגש על בעלי מקצוע בכירים, מאמנים, מאמני כושר ומנהלים מקצועים, כיום מונה המועדון מעל 600 שחקנים פעילים קבוצות ליגה רבות ושני בתי ספר לכדורגל. קבוצת הבוגרים תחת ניהולם משחקת בליגה ג׳ בטענה שאין ברצון המועדון להשקיע כספים בעליית ליגות למרות היכולת לפני שיצליחו לסיים ולשדרג את שני מגרשי הכדורגל שבבעלות המועדון, נכון להיום המועדון מפעיל שני מגרשים אחד מגרש אימונים במכרז חולון והשני אצטדיון צפרירים המיטולוגי ברחוב הלוחמים בכניסה לעיר חולון, שני המגרשים צפויים לעבור הליך שיפוץ מקיף בזמן הקרוב   

ב-12 בינואר 2023, במשחק בליגה ג' ניצחה הפועל צפרירים חולון את מכבי פרדס כץ בתוצאה 31–0, התוצאה הגבוהה ביותר שבה ניצחה קבוצה במשחק בתולדות הכדורגל הישראלי.  

## שחקני עבר בולטים

## ראו גם
* הפועל חולון
* מועדון כדורגל חולון ירמיהו
* מכבי חולון

## לקריאה נוספת
*זוהיר בהלול, רמי ברוש, יגאל ביטון, **האנציקלופדיה לכדורגל ישראלי**, כרך ג', עמ' 239 - 241, הוצאת ישראגול, 2011

## קישורים חיצוניים
* 

## הערות שוליים

*
קטגוריה:קבוצות כדורגל ישראליות
קטגוריה:קבוצות כדורגל ששיחקו בליגה הבכירה בישראל
צפרירים חולון
קטגוריה:קבוצות כדורגל שהוקמו ב-1972
קטגוריה:קבוצות כדורגל שהוקמו ב-2017